PATVIRTINTA

Klaipėdos Prano Mašioto progimnazijos

direktoriaus 2022 m. lapkričio 7 d.

įsakymu Nr. V-64

**KLAIPĖDOS PRANO MAŠIOTO PROGIMNAZIJOS**

**DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ MOKYKLOJE IR TEISĖTŲ MOKINIO ATSTOVŲ INFORMAVIMO APIE MOKYKLOJE PATIRTĄ TRAUMĄ AR ŪMŲ SVEIKATOS SUTRIKDYMĄ TVARKA**

1. **BENDROSIOS NUOSTATOS**

1. Mokyklos darbuotojų veiksmų mokiniui susirgus ar patyrus traumą Mokykloje ir teisėtų Mokinio atstovų informavimo apie Mokykloje patirtą traumą ar ūmų sveikatos sutrikimą tvarkos aprašas (toliau – Aprašas) reglamentuoja **Klaipėdos Prano Mašioto progimnazijos** (toliau – Mokykla) darbuotojų veiksmus mokiniui susirgus ar patyrus traumą Mokykloje bei Teisėtų mokinio atstovų informavimą apie vaiko Mokykloje patirtą traumą ar ūmų sveikatos sutrikimą.

2. Mokyklos darbuotojų veiksmai mokiniui susirgus ar patyrus traumą Mokykloje organizuojami vadovaujantis Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 ”Dėl sveikatos priežiūros ir farmacijos specialistų kompetencijos teikiant pirmąją medicinos pagalbą, pirmosios medicinos pagalbos vaistinėlių ir pirmosios pagalbos rinkinių“ (galiojanti suvestinė redakcija nuo 2022-03-11 d.); Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimų tyrimo, registravimo ir apskaitos nuostatų“; Lietuvos Respublikos sveikatos apsaugos ministro 2008 m. sausio 28 d. įsakymu Nr. V-69 „Dėl privalomųjų pirmosios pagalbos, higienos įgūdžių, alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymų ir atestavimo tvarkos aprašas“ (galiojanti suvestinė redakcija nuo 2019-11-01 d.); Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro „Dėl Sveikatos priežiūros mokykloje tvarkos aprašo patvirtinimo“ 2005 m. gruodžio 30 d. įsakymu Nr. V-1035/ISAK-2680 (galiojanti suvestinė redakcija nuo 2019-12-11 d.). Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (galiojanti suvestinė redakcija nuo 2020-05-01 d.); Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl sveikatos priežiūros ir farmacijos specialistų kompetencijos teikiant pirmąją medicinos pagalbą, pirmosios medicinos pagalbos vaistinėlių ir pirmosios pagalbos rinkinių“ pagal pavyzdinį Pirmosios pagalbos organizavimo tvarkos aprašą (galiojanti suvestinė redakcija nuo 2022-03-11 d.).

3. Mokykla atsakinga už pirmosios pagalbos teikimo organizavimą Mokykloje susirgusiam ar traumą patyrusiam mokiniui, įskaitant Teisėtų mokinio atstovų informavimą apie jo patirtą traumą ar ūmų sveikatos sutrikimą bei tinkamų sąlygų parūpinimą Mokiniui laukti į Mokyklą atvykstančių teisėtų mokinio atstovų.

4. Sveikatos priežiūrai Mokykloje vykdyti yra įrengtas sveikatos kabinetas prieinamas visiems mokiniams ir kitiems Mokyklos bendruomenės nariams bei užtikrinantis paslaugų teikimo konfidencialumą.

5. Mokiniui susirgus ar patyrus traumą pirminę reikalingą ir/arba pirmąją pagalbą teikia Mokyklos darbuotojai ir/arba visuomenės sveikatos specialistas jo darbo Mokykloje metu.

6. Visi Mokyklos pedagoginiai darbuotojai, mokytojų/auklėtojų padėjėjai, privalo būti išklausę privalomojo pirmosios pagalbos mokymo kursus, turėti tai patvirtinantį pažymėjimą. Kursų metu įgytos žinios periodiškai atnaujinamos kas penkerius metus.

1. **DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ MOKYKLOJE IR TEISĖTŲ MOKINIO ATSTOVŲ INFORMAVIMO APIE MOKYKLOJE PATIRTĄ TRAUMĄ AR ŪMŲ SVEIKATOS SUTRIKDYMĄ ORGANIZAVIMAS**

7. Mokinio sveikatos būklę buvimo Mokykloje metu stebi klasės mokytojas.

8. Pastebėjęs ir įtaręs, kad į Mokyklą atvykusio mokinio sveikatos sutrikimus ar už mokyklos ribų patirta trauma pagal savo požymius gali būti susijusi su smurto atveju, mokytojas ar kitas Mokyklos darbuotojas nedelsdamas apie tai informuoja Socialinį pedagogą ir/ar Mokyklos administraciją.

9. Mokiniui susirgus Mokykloje:

9.1. Klasės mokytojas nedelsdamas apie mokinio sveikatos būklę informuoja teisėtus mokinio atstovus bei visuomenės sveikatos priežiūros specialistą jo darbo Mokykloje metu.

9.2. Klasės mokytojas, Mokyklos vadovas ar visuomenės sveikatos specialistas ar mokinys gali laukti teisėtų mokinio atstovų klasėje arba sveikatos kabinete;

9.3. Jei kyla įtarimų, kad vaikas serga užkrečiamąja liga, jis atskiriamas nuo kitų vaikų ir stebimas iki kol atvyks teisėtas vaiko atstovas;

9.4. Įvykus nelaimingam atsitikimui (traumos atveju) ar esant sunkiai sveikatos būklei skubiai kviečiamas visuomenės sveikatos specialistas (jam esant Mokykloje jo darbo valandomis);

9.5. Esant būtinumui, klasės mokytojas ar visuomenės specialistas nedelsiant kviečia greitąją medicinos pagalbą telefonu 112 ir teikia pirmąją pagalbą.

10. Nesant visuomenės sveikatos priežiūros specialistui Mokykloje, įvykus nelaimingam atsitikimui, traumai ir (ar) įtarus, kad vaikas galėjo būti užsikrėtęs užkrečiamąja liga, situaciją įvertina klasės mokytojas. Apie situaciją informuoja teisėtus mokinio atstovus, Mokyklos vadovą ir stebi mokinį, kol atvyks teisėti mokinio atstovai ar greitoji medicinos pagalba.

11. Susirgimų užkrečiamosiomis ligomis atveju bei karantino metu klasėse atliekamas valymas ir dezinfekavimas pagal higienos reikalavimus.

12. Vaiką pasiimti iš Mokyklos teisėtiems mokinio atstovams būtina:

12.1 Kai vaikui įtariami/nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies), įvairių traumų atvejais, pakilus kraujo spaudimui, padažnėjus pulsui), apžiūrų metu randama utėlių, niežų požymių;

12.2. Vaiko liga riboja jo dalyvavimą grupės veikloje;

12.3. Vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų vaikų interesų;

12.4. Vaiko liga kelia pavojų kitų vaikų ir darbuotojų sveikatai.

13. Užfiksavus užkrečiamų ligų (vėjaraupiai, tymai, skarlatina ir kt.) atvejus, visuomenės sveikatos specialistas jo darbo Mokykloje metu vykdo prevenciją, pateikia teisėtiems mokinių atstovams, pedagogams informaciją apie tų ligų profilaktikos priemones. Jei Mokykloje nėra visuomenės sveikatos priežiūros specialisto, informaciją teisėtiems mokinių atstovams pateikia klasės mokytojas. Mokyklos vadovo įgaliotas asmuo susisiekia su visuomenės sveikatos specialistu dėl tolimesnių veiksmų.

14. Nustačius užkrečiamųjų ligų (vėjaraupių, tymų, skarlatinos ir kt.) atvejus Įstaigoje, visuomenės sveikatos specialistas privalo:

14.1. Informuoti teisėtus mokinio atstovus;

14.2. Kontroliuoti, kad tinkamai būtų valomi klasėse esantys paviršiai.

15. Susirgęs mokinys vienas iš Mokyklos gali būti išleidžiamas į namus tik teisėto mokinio atstovo prašymu ar sutikimu gavus tai patvirtinantį elektroninį pranešimą:

15.1. per mokykloje naudojamo TAMO elektroninio dienyno informacinę sistemą;

15.2. elektroninės žinutės forma iš oficialiai žinomo Teisėto mokinio atstovo elektroninio pašto adreso;

15.3. mobiliu ryšiu elektroninės žinutės forma iš oficialiai žinomo Teisėto mokinio atstovo naudojamo mobilaus telefono numerio.

16. Susirgęs mokinys vienas negali būti išleidžiamas iš Mokyklos į namus be Mokyklos administracijos žinios ir leidimo. Mokyklos darbuotojui draudžiama savavališkai priimti sprendimą išleisti mokinį vieną į namus.

17. Mokykloje mokiniui patyrus traumą ar ištikus ūmiam sveikatos sutrikimui, jam pirmąją pagalbą privalo suteikti įvykio vietoje arba arčiausiai jo esantys pedagogai. Jeigu Mokykloje tuo metu dirba visuomenės sveikatos specialistas, jis skubiai įtraukiamas į pirmosios pagalbos teikimą. Iki jam atvykstant į įvykio vietą ir perimant pirmosios pagalbos teikimą visą įmanomą pirmąją pagalbą mokiniui nedelsdami pradeda teikti įvykį matę ar apie jį sužinoję Mokyklos darbuotojai.

18. Traumą patyręs arba ūmaus sveikatos sutrikimo ištiktas mokinys, esant galimybei, paguldomas įvykio vietoje (klasėje, sporto salėje, koridoriuje, kieme), jam pagalbą teikiantis visuomenės sveikatos specialistas arba kitas Mokyklos darbuotojas įvertina bendrąją mokinio sveikatos būklę, suteikia pirmąją pagalbą ir priima sprendimus dėl tolimesnių veiksmų, jei yra būtinybė, kviečia GMP.

19. GMP būtina kviesti šiais atvejais:

19.1. nukentėjusysis nesąmoningas;

19.2. nukentėjusysis sunkiai kvėpuoja, dūsta;

19.3. nukentėjusysis jaučia diskomfortą, skausmą ar spaudimą krūtinėje, kuris trunka ilgiau kaip 5 min. arba kartojasi;

19.4. nukentėjusysis labai kraujuoja;

19.5. nukentėjusysis vemia ar kosi krauju;

19.6. nukentėjusysis jaučia nepraeinantį spaudimą ar skausmą pilve;

19.7. esant nukentėjusiojo traukuliams;

19.8. nukentėjusysis skundžiasi stipriu galvos skausmu arba neaiškiai kalba;

19.9. įtarus nukentėjusiojo apsinuodijimą;

19.10. įtarus nukentėjusiojo galvos, kaklo ar nugaros sužeidimus;

19.11. įtarus nukentėjusiojo kaulų lūžius;

19.12. įtarus ūmią alerginę reakciją (nuo vabzdžio įgėlimo, maisto ir pan.).

20. Kviečiant GMP pateikiama visa reikalinga informacija, pokalbis nutraukiamas tik GMP dispečeriui leidus.

21. Jei patyręs traumą ar ūmų sveikatos sutrikimą mokinys gali eiti ir tai neturi įtakos jo sveikatos pablogėjimui, jis gali būti palydėtas į Mokyklos sveikatos kabinetą, kuriame detaliau įvertinama mokinio sveikatos būklę, priimami sprendimai dėl tolimesnių veiksmų ir pagalbos teikimo. Jei mokinys negali eiti arba jo judinimas gali turi neigiamą įtaką jo sveikatos būklei, jis paliekamas ir nuolat stebimas įvykio vietoje, kol atvyks GMP.

22. Apie visus be išimties mokiniams Mokykloje nutikusius nelaimingus atsitikimus nedelsiant informuojamas mokyklos vadovas arba tuo metu jo pareigas atliekantis atsakingas asmuo, nukentėjusio mokinio klasės vadovas ir teisėti mokinio atstovai. Jei mokinys patyrė sužalojimą, dėl kurio, suteikus pirmąją pagalbą, jis gali likti Mokykloje, apie tai Teisėtus mokinio atstovus prieš tai tarpusavyje susiderinę informuoja klasės vadovas ar pagalbą suteikęs visuomenės sveikatos specialistas. Jei Teisėti mokinio atstovai telefonu nepasiekiami, jie apie vaiko susirgimą ar jam nutikusį nelaimingą atsitikimą informuojami per TAMO elektroninio dienyno informacinę sistemą ir/arba elektronine žinute į jų elektroninio pašto dėžutę jų pačių Mokyklai oficialiai pateiktu elektroniniu pašto adresu.

23. Jei susirgusiam ar patyrusiam traumą mokiniui iškvietus GMP Teisėti mokinio atstovai nepasiekiami, nukentėjusį ar susirgusį mokinį į gydymo įstaigą lydi už mokinio ugdymą ar priežiūrą tuo metu tiesiogiai atsakingas pedagogas, klasės vadovas, socialinis pedagogas arba kitas Mokyklos administracijos paskirtas Mokyklos darbuotojas ir kartu su mokiniu būna, kol atvyks Teisėti mokinio atstovai. Vieną mokinį siųsti į gydimo įstaigą draudžiama.

24. Klasės vadovas palaiko tolimesnį ryšį su nukentėjusio mokinio teisėtais atstovais.

25. Visuomenės sveikatos specialistas jo darbo Mokykloje metu visus vaikų apsilankymus dėl traumos, nelaimingo atsitikimo, negalavimo registruoja Klaipėdos miesto visuomenės sveikatos biuro vidaus nustatyta tvarka.

1. **BAIGIAMOSIOS NUOSTATOS**

26. Visuomenės sveikatos priežiūros specialistas ir klasės mokytojas yra atsakingi už veiksmų, vaikui susirgus ar patyrus traumą Mokykloje, ir teisėtų mokinio atstovų informavimą apie Mokykloje patirtą traumą ar ūmų sveikatos sutrikdymą, organizavimą ir vykdymą. Nesant visuomenės sveikatos specialisto Mokykloje, už veiksmų organizavimą ir vykdymą atsakingas yra Mokyklos vadovo įgaliotas asmuo ir klasės mokytojas.

27. Tvarkos vykdymo kontrolę vykdo Mokyklos vadovas.

\_\_\_\_\_\_\_\_\_\_\_\_\_\_\_\_\_\_\_\_